**TÖÖOHUTUSPLAAN**

|  |
| --- |
| **ÜLDANDMED** |

|  |  |
| --- | --- |
| TÖÖVÕTJA NIMI | INF Infra OÜ |
| TELLIJA | OÜ Rail Baltic Estonia |
| LEPINGU NIMETUS | RAIL BALTICA HARJUMAA PÕHITRASSI RAUDTEETARISTU III ETAPI EHITUSTÖÖD LÕIGUL KANGRU-SAKU |
| Töövõtja projektijuht | Kristjan Toome |
| TTO koordinaator | Martin Eelmaa/Silver Riismaa |
| Tellija projektijuht | Jan Minski |
| Kavand koostatud | 12.02.2025 |

|  |  |
| --- | --- |
| **TÖÖTERVISHOIU JA TÖÖOHUTUSE PLAANI ALLKIRJASTAJAD** | |
| **Töövõtja projektijuht** | **Tellija projektijuht** |
| *Kristjan Toome* | *Jan Minski* |
| (allkirjastatud digitaalselt) | (allkirjastatud digitaalselt) |
|  |  |
| **Töötervishoiu ja tööohutuse koordinaator** |  |
| *Silver Riismaa* |  |
| (allkirjastatud digitaalselt) |  |

# TOP versioonihaldus ja muudatused

| **Versioon** | **Kuupäev** | **Muudatuse kirjeldus** |
| --- | --- | --- |
| 001 | 19.12.2024 | Esitatud Tellijale kooskõlastamiseks |
| 002 | 21.01.2025 | Esitatud Tellijale kooskõlastamiseks – muudatuste ja täiendustega CRS-ile |
| 003 | 12.02.2025 | Esitatud Tellijale kooskõlastamiseks – muudatuste ja täiendustega CRS-ile |
|  |  |  |
|  |  |  |
|  |  |  |
|  |  |  |

## TOP asja- ja ajakohasus tulenevalt objektil teostatavate tööde staadiumist

| **Versioon** | **Kuupäev** | **Sobilikkuse kirjeldus** |
| --- | --- | --- |
| 001 | 19.12.2024 | Ehitusuuringud, projekteerimine, tööde kavandamine |
| 002 | 21.01.2025 | Ehitusuuringud, projekteerimine, tööde kavandamine |
| 003 | 12.02.2025 | Ehitusuuringud, projekteerimine, tööde kavandamine |
|  |  |  |
|  |  |  |
|  |  |  |
|  |  |  |

# Sisukord

[1. TOP versioonihaldus ja muudatused 2](#_Toc190352099)

[2. TOP asja- ja ajakohasus tulenevalt objektil teostatavate tööde staadiumist 2](#_Toc190352100)

[3. Sisukord 3](#_Toc190352101)

[4. Eesmärk ja kohaldamisala 7](#_Toc190352102)

[4.1. Eesmärk 7](#_Toc190352103)

[4.2. TOP kättesaadavus 7](#_Toc190352104)

[4.3. Ehitusobjekti ja töömaa asukoht 7](#_Toc190352105)

[4.4. Ehitusobjekti skeem ja asendiplaan 7](#_Toc190352106)

[4.5. TOP kohaldatavuse piirid 8](#_Toc190352107)

[5. Ohutusalased juhised 8](#_Toc190352108)

[6. Organisatsioon 8](#_Toc190352109)

[6.1. Töövõtjad 8](#_Toc190352110)

[6.2. Tellija ja Omanikujärelevalve 8](#_Toc190352111)

[6.3. Ühistegevusekokkulepe 9](#_Toc190352112)

[7. TTO võtmeisikud 9](#_Toc190352113)

[7.1. TTO Koordinaator Objektil 9](#_Toc190352114)

[7.2. TTO koordinaator projektiüleselt 9](#_Toc190352115)

[7.3. Tuleohutust objektil korraldav isik 9](#_Toc190352116)

[7.4. Elektripaigaldise käidukorraldaja objektil 9](#_Toc190352117)

[7.5. Esmaabiandja 9](#_Toc190352118)

[7.6. Objektijuht 9](#_Toc190352119)

[7.7. Projektijuht objektil 9](#_Toc190352120)

[7.8. Projektijuht 10](#_Toc190352121)

[7.9. Töökeskkonnavolinik 10](#_Toc190352122)

[7.10. Töökeskkonnaspetsialist 10](#_Toc190352123)

[7.11. Omanikujärelevalve 10](#_Toc190352124)

[\_ 10](#_Toc190352125)

[8. TTO juhtpõhimõtted 10](#_Toc190352126)

[9. Tööetappide järjestus ja eeldatavad kestused 10](#_Toc190352127)

[10. Ohtlike tööde loetelud ja teadaolevad ohutegurid 10](#_Toc190352128)

[10.1. Ohtlikud tööd tulenevalt õiguslikest nõuetest 10](#_Toc190352129)

[10.2. Ohtlike tööde täiendav loend tulenevalt Tellija erinõuetest 11](#_Toc190352130)

[10.3. Vaikimisi kohaldatavad üldnõuded ohtlike tööde tegemisel 11](#_Toc190352131)

[10.4. Ohtliku Töö Loa süsteem 12](#_Toc190352132)

[10.4.1. Mõisted 12](#_Toc190352133)

[10.4.2. Loa taotlemine ja hindamine 12](#_Toc190352134)

[10.4.3. Loa kinnitamine ja väljastamine 13](#_Toc190352135)

[10.4.4. Ohtliku töö teostamine 13](#_Toc190352136)

[10.4.5. Ohtliku Töö Loa pikendamine 13](#_Toc190352137)

[10.4.6. Ohtliku Töö Loa lõpetamine 13](#_Toc190352138)

[10.5. Ohtlikud tööd 14](#_Toc190352139)

[10.6. Teadaolevad objekti spetsiifilised ohutegurid 15](#_Toc190352140)

[10.7. Töökäsk-luba ohtlike tööde teostamiseks 15](#_Toc190352141)

[11. TTO riskianalüüs ja tegevuskava 15](#_Toc190352142)

[12. Juhendamine ja väljaõpe 15](#_Toc190352143)

[13. Objekti külastamine ja objektile tööle lubamine. 16](#_Toc190352144)

[13.1. Objekti külalised 16](#_Toc190352145)

[13.2. Töötaja üldine iseseisvale tööle lubamine 16](#_Toc190352146)

[13.3. Kiivrikleebis ja iseseisvale tööle lubamise heakskiit Koordinaatori poolt 16](#_Toc190352147)

[13.4. Tööajaarvestuse ja läbipääsusüsteem 16](#_Toc190352148)

[14. Olmetingimused 17](#_Toc190352149)

[15. Isikukaitsevahendid (IKV) 17](#_Toc190352150)

[15.1. Ehitusobjektil minimaalselt nõutav IKV koosseis ja kaitsetasemed 17](#_Toc190352151)

[15.1.1. Tööstuslik kaitsekiiver 17](#_Toc190352152)

[15.1.2. Kõrgnähtav märguriietus 17](#_Toc190352153)

[15.1.3. Turvajalatsid 17](#_Toc190352154)

[15.2. Täiendavalt vajalikud või vajalikud olla võivad IKV-d ja abivahendid 17](#_Toc190352155)

[15.3. Leevendused ja muudatused IKV kasutamise nõuetes 18](#_Toc190352156)

[16. Liiklus- ja parkimiskorraldus ning heakord 18](#_Toc190352157)

[17. Ajutised kõrgtööd 19](#_Toc190352158)

[17.1. Tellingud 19](#_Toc190352159)

[17.2. Redelid 19](#_Toc190352160)

[17.3. Piirded 20](#_Toc190352161)

[17.4. Turvarakmed 20](#_Toc190352162)

[18. Tõstetööd 20](#_Toc190352163)

[19. Kaeve- ja muldetööd 21](#_Toc190352164)

[20. Tööde teostamine soisel pinnasel 21](#_Toc190352165)

[21. Tuletööd 21](#_Toc190352166)

[22. Valmisolek hädaolukordadeks 21](#_Toc190352167)

[22.1. Objekti tähistamine ja teabeleht objekti asukoha kohta 21](#_Toc190352168)

[22.2. Suurõnnetuse ohuga ettevõtete mõju ehitusobjektile 22](#_Toc190352169)

[22.3. Lähima erakorralise meditsiiniosakonna (EMO) asukoht 23](#_Toc190352170)

[22.4. Juurdepääsu- ja evakuatsiooniteed: vabad ja läbitavad 25](#_Toc190352171)

[22.5. Keemiaohutus 25](#_Toc190352172)

[22.6. Esmaabivahendid. Esmaabi andmise koht 26](#_Toc190352173)

[22.7. Esmased tulekustutusvahendid 26](#_Toc190352174)

[22.8. Absorbent ja reostustõrje vahendid 27](#_Toc190352175)

[22.9. Järelevalve, kättenäitamised ja kooskõlastused õhuliinide ja maa-aluste kommunikatsioonide valdajatega 27](#_Toc190352176)

[22.10. Vaktsineerimine 27](#_Toc190352177)

[23. Tegutsemine hädaolukorras 27](#_Toc190352178)

[23.1. Mistahes (täpsustamata) hädaolukorras tegutsemise üldised põhimõtted 27](#_Toc190352179)

[23.2. Kriisikommunikatsioon 28](#_Toc190352180)

[23.2.1. Kommunikatsioon hädaolukorra lahendamiseks. Hädaabi kõne. 28](#_Toc190352181)

[23.2.2. Kommunikatsioon väljaspoole organisatsiooni 28](#_Toc190352182)

[23.3. Esmaabi andmine ja elustamine. 28](#_Toc190352183)

[23.4. Tööõnnetuse sündmuskoha fikseerimine ja esmane uurimine. 28](#_Toc190352184)

[23.5. Evakuatsioon 29](#_Toc190352185)

[23.6. Tulekahju 29](#_Toc190352186)

[23.7. Plahvatusoht. Lõhkekeha leidmine. 29](#_Toc190352187)

[23.8. Reostus 30](#_Toc190352188)

[24. Jäätmekäitlus 30](#_Toc190352189)

[25. TTO üldkontrollid, seire, auditid ja aruandlus 31](#_Toc190352190)

[25.1. Üldkontroll 31](#_Toc190352191)

[25.2. Seire 31](#_Toc190352192)

[25.3. Auditeerimine 31](#_Toc190352193)

[25.3.1. Esimese osapoole audit 31](#_Toc190352194)

[25.3.2. Teise osapoole audit 31](#_Toc190352195)

[25.3.3. Kolmanda osapoole audit 32](#_Toc190352196)

[26. Raporteerimine 32](#_Toc190352197)

[26.1. Raporteerimine koordineerivale peatöövõtjale 32](#_Toc190352198)

[26.2. Raporteerimine tellijale 32](#_Toc190352199)

# Eesmärk ja kohaldamisala

## Eesmärk

Tööohutusplaani (**TOP**) eesmärgiks on edastada projekti osa- ja huvipooletele oluline töötervishoiu ning tööohutuse (**TTO**) alane teave ehitusobjektil esineda võivate ohutegurite ja nende ohje meetmete kohta. TOP sisaldab olulist tööohutuse alast teavet. TOP-i juurde kuulub riskianalüüs ja tegevuskava koos ohje meetmetega.

## TOP kättesaadavus

TOP on avalik dokument ja ei sisalda ärisaladust.

TOP-i viimane kehtiv ja kinnitatud versioon on tutvumiseks kättesaadav:

* projekti dokumendihaldussüsteemis digitaalselt;
* töötajate kogunemiskohas välja trükitult paberkandjal;
* kirjalikku taasesitamist võimaldavas vormis esitatud taotluse peale digitaalselt;

## Ehitusobjekti ja töömaa asukoht

Projekti nimetus:

**Rail Baltica Harjumaa põhitrassi raudteetaristu III etapi ehitustööd lõigul Kangru-Saku**

Objekti asukoht: **Saku ja Kangru asulate vahel**

Google Maps: */täpsustamata, väljatöötamisel/*

Koordinaadid*: /täpsustamata, väljatöötamisel/*

## Ehitusobjekti skeem ja asendiplaan

Käesoleva plaani juurde kuulub lisana ehitusobjekti üldine asukohaplaan ja asukohaplaani lokaalsed skemaatilised väljavõtted, millele on peale märgitud:

* + 1. kontori- ja olmeruumide paigutus ehitusplatsil;
    2. materjalide laadimis- ja ladustamiskohad;
    3. jäätmete ladustamiskohad;
    4. masinate ja seadmete paiknemiskohad;
    5. täitematerjalide või pinnase kogumiskohad;
    6. õhuliinide ja teiste tehniliste installatsioonide asukohad, kaasa arvatud muud ohud pinnases, mis olid olemas enne ehitusplatsi loomist;
    7. liikumisteede ja ohualade paiknemine;
    8. juurdepääsuteed päästemeeskonnale või kiirabibrigaadile;
    9. evakuatsioonipääsude ja -teede paiknemine ning evakuatsiooni kogunemiskoht
    10. esmaabivahendite asukohad ja kannatanule esmaabi andmise kohad
    11. esmaste tulekustutusvahendite asukohad
    12. päästevahendite asukohad
    13. reostustõrjevahendite asukohad

## TOP kohaldatavuse piirid

TOP kohaldub tervele projektile ja kõikidele projektiga seotud osapooltele: töövõtjad, tellija, omanikujärelevalve ning nende professionaalsetele nõustajatele.

Ehitusobjektil viibimise ajal kohaldub TOP oma nõuetes ja teabe kogumis ka rakendusüksuste, riiklike ja kohalike omavalitsuste järelevalve asutuste töötajatele ja ametnikele.

Projekti töötervishoiu ja tööohutuse alaste protsesside ohje on allutatud peatöövõtja INF Infra OÜ rakendatavale sertifitseeritud TTO juhtimissüsteemile.

Kohalduvad Eesti Vabariigis kehtestatud õigusaktid.

# Ohutusalased juhised

**TOP sisaldab väga olulist töötervishoiu ja tööohutuse alast teavet**, juhiseid ja kehtestatud nõudeid, mille mitte teadmine ja nõuete täitmata jätmine võib põhjustada püsivat tervisekahjust ja eluohtlike olukordi.

Lisaks käesolevale TOP-le võib olla kehtestatud täiendavaid tööohutuse alaseid juhendeid ja nõudeid peatöövõtja ja teiste projektis osalevate organisatsioonide poolt. Juhul kui kehtestatud nõuded on üksteisega vastuolus või on kehtestatud samasisulisi, aga erineva rangusastmega nõudeid, siis eeldatakse, et:

* ülimuslikult kehtivad ja vaikimisi täidetakse teadaolevaid rangemaid nõuded;
* vastuoludest teavitatakse Koordinaator-it Objektil ja vastuolud lahendab otsusega Koordnaator Objektil.

**TÖÖSITUATSIOONIS EELDATAKSE, ET ÜKSKÕIK KELLE POOLT JA MISTAHES VIISIL ANTAV OHUTUSALANE JUHIS, KORRALDUS JA/VÕI SIGNAAL ON SELLE SAAJALE TÄITMISEKS KOHUSTUSLIK NING SELLE TÄITMATA JÄTMINE ON OHTLIK VÕI OHTU SUURENDAV.**

# Organisatsioon

## Töövõtjad

Peatöövõtja ja TTO-d koordineeriv ettevõte: **INF Infra OÜ**

Alltöövõtjad on allutatud Peatöövõtja juhtimisele ja kontrollile. Eeldatakse, et kõik alltöövõtjad juhivad ja kontrollivad omakorda enda alltöövõtjaid ise. Alltöövõtuahel kooskõlastatakse peatöövõtjaga ja tellijaga.

Renditööjõudu käsitletakse õiguslikult tööjõudu rentiva töövõtja enda töötajatena. Kooskõlastamata alltöövõtja töötajaid käsitletakse renditööjõuna.

## Tellija ja Omanikujärelevalve

Tellija: **OÜ Rail Baltic Estonia**

Omanikujärelevalve: */täpsustamisel/*

## Ühistegevusekokkulepe

Ühisel ehitusobjektil töötavate tööandjate vahel sõlmitakse töötervishoiu ja tööohutuse ning keskkonnahoiu alased ühistegevuse kokkulepped. Ühistegevusekokkulepete üheks pooleks on peatöövõtja ja ühistegevuse kokkulepe määrab peatöövõtja ehitusobjekti üleselt TTO tegevuste koordineerijaks ning allutab kõik teised projekti osapooled tööandjatena ehitusobjekti ülesele TTO alasele koordineerimisele.

# TTO võtmeisikud

## TTO Koordinaator Objektil

**Martin Eelmaa**, INF Infra OÜ, +372 508 7259, martin.eelmaa@inf.ee

Kooskõlastab, koordineerib ja kontrollib TTO alast tegevust sh. Ohtlike Tööde Lubade väljastamist ehitusobjektil töövõtjate vahel ja üleselt igapäevaselt.

## TTO koordinaator projektiüleselt

**Silver Riismaa**, INF Engineering OÜ, +372 5380 1509, silver.riismaa@inf.ee

Kavandab, kontrollib, hindab ja analüüsib TTO alaste tegevuste tulemuslikust ja mõjusust projektiüleselt.

## Tuleohutust objektil korraldav isik

**Martin Eelmaa**, INF Infra OÜ, +372 508 7259, martin.eelmaa@inf.ee

Korraldab tuleohutuse meetmete rakendamist ehitusobjektil.

## Elektripaigaldise käidukorraldaja objektil

**Evo Simson**, AS EG Ehitus, +372 5656 5235

Korraldab ja kontrollib ajutise elektripaigaldise käidu ohutust ehitusobjektil.

## Esmaabiandja

Ehitusobjektile määratakse ehitustööde ajaks esmaabiandjad. Igal töövõtjal peab olema määratud vähemalt üks väljaõppinud esmaabiandja, kelle isik on Koordinaatoriga Objektil kooskõlastatud. Esmaabiandjate nimekiri koos kontaktandmetega on teabelehena objektil avalikult välja pandud.

## Objektijuht

* + 1. Üldobjektijuht

**Martin Eelmaa**, INF Infra OÜ, +372 508 7259, martin.eelmaa@inf.ee

* + 1. Sildade objektijuht

**Peter Kaine**, INF Infra OÜ, +372 527 4816, peter.kaine@inf.ee

## Projektijuht objektil

**Martin Pley**, INF Infra OÜ, +372 5688 4066, martin.pley@inf.ee

## Projektijuht

**Kristjan Toome**, INF Infra OÜ, +372 506 1241

## Töökeskkonnavolinik

**Margus Vaino**, INF Infra OÜ, +372 5381 9854

Peatöövõtja organisatsiooni töötajate esindaja TTO küsimustes.

## Töökeskkonnaspetsialist

**Marko Rentik**, INF Infra OÜ, +372 5806 7358

Peatöövõtja organisatsiooni tippjuhtkonna esindaja TTO küsimuses.

## Omanikujärelevalve

## \_

# TTO juhtpõhimõtted

* Igaüks on kohustatud järgima ja täitma kohalduvatest õigusaktidest, ohutusjuhenditest ja käesolevast Tööohutuse plaanist tulenevaid nõudeid.
* Tööandjad juhendavad enda töötajaid ise vastavalt ettevõtete siseselt juurutatud rutiinile, juhenditele ja kasutatavatele metoodikatele.
* Tööandjad tagavad, et nende poolt on objektile tööle lubatud üksnes
  + sobiliku terviseseisundiga töötajad;
  + piisavalt juhendatud ja piisava väljaõppega töötajad.
* Tööandjad varustavad enda töötajad vajalike:
  + isikukaitsevahenditega, tööriiete ja turvajalatsitega;
  + olmeruumidega
* Igaüks mõistab ja kinnitab, et saab aru, et kõik tööõnnetused on ennetatavad, ning kohustub proaktiivselt osalema TTO alaste tegevuste tõhusal ja mõjusal elluviimisel, parendamisel ja avastatud puuduste raporteerimisel.

# Tööetappide järjestus ja eeldatavad kestused

Tööetappide detailne ajakava on kättesaadav dokumendi haldussüsteemist.

LINK: <https://app.bauhub.ee/project/50784/dir/51551653>

# Ohtlike tööde loetelud ja teadaolevad ohutegurid

Kõikide käesolevas peatükis nimetatud tööde või siin kirjeldatud tunnustega tööde tegemine tuleb eelnevalt kooskõlastada Koordinaatoriga Objektil. Koordinaator Objektil kasutab kaalutlusõigust otsustamaks, kas tööde tegemiseks on vajalik **Ohtlike Tööde Luba** **(OTL)** vastavalt protsessile **Ohtlike Tööde Loa Süsteem**. Koordinaator Objektil võib nõuda Ohtliku Töö Loale lisaks seda täiendavat muud ohutustehnilist dokumentatsiooni.

## Ohtlikud tööd tulenevalt õiguslikest nõuetest

Õiguslikest nõuetest tulenevalt loetakse eelkõige ja vaikimisi ohtlikeks töödeks järgmisi töid:

* millega võib kaasneda maanihe või vajumine pinnasesse, kusjuures õnnetusohtu suurendavad kasutatavad töömeetodid või keskkond, kus ehitusplats asub;
* mille puhul ohustavad töötajate tervist bioloogilised ohutegurid või ohtlikud kemikaalid, sh asbest;
* ioniseeriva kiirgusega keskkonnas;
* kõrgepingeliini või trafoalajaama läheduses;
* millega kaasneb uppumisoht;
* mida tehakse maa-alustes tingimustes, nt kaevus, tunnelis;
* vees, mis vajab õhuvarustussüsteemi kasutamist;
* kessoonis;
* mis on seotud lõhkeaine kasutamisega;
* mis on seotud raskete valmisdetailide tõstmise, monteerimise või demonteerimisega;
* millega kaasneb töötaja kõrgusest kukkumise oht;
* millega kaasneb nõue kontrollida töötajate tervist.

## Ohtlike tööde täiendav loend tulenevalt Tellija erinõuetest

Tellija täiendavatest nõuetest tulenevalt loetakse ohtlikeks töödeks ka järgmised tööd:

* tuletööd;
* tööd plahvatusohtlikus või tuleohtlikus keskkonnas;
* töö kitsastes oludes või piiratud ligipääsuga ruumides;
* tõstetööd üle 1 (ühe) tonni kaaluvate või suure gabariidiliste valmisdetailide tõstmise, monteerimise ja demonteerimisega;
* töö vähemalt 1,5 meetri sügavusel kaevikus;
* töö kõrgustes ilma ühiskaitsevahenditeta kõrgemal kui 5 (viis) meetrit madalamast tasapinnast;
* töö mistahes elektriliinide ja gaasitorudega ning nende läheduses;
* töö raudteel või selle läheduses;
* lõhkemata lõhkekehade otsimise ja kogumisega seotud tööd;
* muud tööd, mis on tööohutusplaanis ohtlikena välja toodud.

## Vaikimisi kohaldatavad üldnõuded ohtlike tööde tegemisel

* Ohtlikuks liigitatud töö tegemine üksi ja/või ilma julgestava järelevalveta on keelatud.
* Ohtlike tööde tegemisele võib kaasata üksnes täisealisi, asjakohase väljaõppe ja tööde ohutuks teostamiseks sobiliku tervisliku seisundiga töötajaid, kellel on olemas asjakohased isikukaitsevahendid või ühiskaitsevahendid.
* Ohtliku Töö Luba või seda asendav või täiendav muu dokumentatsioon peab olema ohtliku töö tegemise asukohas taasesitamist võimaldavas vormis kättesaadav ja alalises esitamisvalmiduses.
* Ohtlikuks liigitatud tööd tuleb teostada vastavalt Ohtliku Töö Loa ja selle lisaks olevate täiendavate dokumentide (nt. täiendav tööohutusplaan) nõuetele ning Koordinaator Objektil juhistele.
* Ohtliku Töö Luba võib asendada teine sarnase sisu ja analoogse eesmärgiga koostatud dokument (nt. töökäsk-luba), kui selline dokument on sellisena töö tegemiseks nõutud õigusakti, kaitsevööndiga ehitise operaatori või tehno-kommunikatsiooni valdaja või muu õigustatud huviga isiku poolt ja on koostatud nende ettenähtud vormil.

## Ohtliku Töö Loa süsteem

### Mõisted

**Ohtliku Töö Luba** ehk **OTL –** kirjalikule vorminõudele vastavalt koostatud eriotstarbeline loadokument, mis annab kooskõlastava ja heaks kiitva loa ohtlikuks loetava töö või toimingu tegemiseks ning millel on kõik järgmised tunnused loa alustamisel:

* Töö nimetus;
* Töö teostamise eesmärk;
* Töö teostamise aja algus ja kavandatud lõpp kuupäeva ning kellaaja täpsusega;
* Töö teostamise koht trassi piketaažil või piirkond trassi piketaaži vahemikus;
* Töövõtja nimi, mis asub tööd teostama;
* Töövõtja Töörühma juhi nimi, ametikoht ja mobiiltelefoni number;
* Töörühma liikmete täielik nimekiri;
* Töövahendite ja mehhanismide loend, mida kasutatakse töö tegemisel;
* Riskide ja ohtude maandamiseks kasutatavate kaitsemeetmete loend ja kirjeldused: esemelised ja metoodilised vahendid (nt. IKV, esmased tulekustutusvahendid, kaitsemaandused, kaitselülitused, liikluskorraldus, esmaabivahendid jms.);
* Viited lisadokumentatsioonile, mille alusel Ohtlikku tööd teostatakse (täiendavad tööohutusplaanid, kooskõlastused, spetsialistide pädevust tõendavad dokumendid);
* Töörühma Juhi ja Loa Väljastaja nimed ja allkirjad OTL

**Kirjalik vorminõue** – originaaldokument omakäeliselt või digitaalselt allkirjastatud.

**Taasesitamist võimaldav vorminõue** – koostatud dokument kättesaadav ja esitamisvalmis vähemalt tervikdokumendi koopiana või originaaldokumendina töökohal.

**Töörühm/Meeskond** – OTL-l märgitud töötajad nende nimelises isikkoosseisus, millistele isikutele antakse luba ohtlikuna käsitletava töö või toimingu tegemiseks loal märgitud ajal, kohas ja tingimustel.

**Töörühma Juht/Loa Omanik** – Ohtliku Tööd tegeva Töörühma juht, kes juhib ohtliku töö tegemist alaliselt kohapeal ja taotleb selle töö tegemiseks OTL.

**Loa Väljastaja** – Peatöövõtja esindaja, kes annab kooskõlastava kinnituse OTL-ile, või kaitsevööndiga olemas-oleva ehitise või tehnosüsteemi/paigaldise esindaja kolmanda osapoolena, kes väljastab asjakohase Töökäsk-Loa, Töökäsu vms dokumendi, mis loetakse siinkohal OTL-i asendavaks.

### Loa taotlemine ja hindamine

OTL taotluse esitab Loa Väljastajale ohtlikku tööd tegema asuva töövõtja esindaja Töörühma Juhina. Protseduuriliselt esitatakse taotlus Koordinaatorile Objektil, kes täidab Loa Väljastaja funktsiooni.

OTL taotluseks on Töörühma Juhi poolt eeltäidetud OTL vorm vastavalt kavandatud tööde teostamisele, mis esitatakse kooskõlastavaks heakskiitmiseks Loa Väljastajale.

Loa Väljastaja kontrollib ja hindab taotluse vastavust Tööohutusplaanile (TOP), Riskianalüüsile, ohutustehnilistele lisadokumentidele, õigusaktidele ning töötamise koha vaatluse tulemustele tegeliku olukorra kohta ning kinnitab OTL või saadab selle Töörühma Juhile paranduste tegemiseks ja täiendamiseks tagasi.

Täiendatud OTL taotlus vaadatakse läbi samaväärselt esmasele taotlusele ning vajadusel saadetakse täiendamiseks ja parandamiseks tagasi.

### Loa kinnitamine ja väljastamine

Loa Väljastaja poolt heakskiidetud OTL taotlus allkirjastatakse järjekorras:

* Töörühma Juht;
* Loa Väljastaja

OTL allkirjastatakse digitaalselt dokumendihaldussüsteemis või omakäeliselt vähemalt kahes eksemplaris, millest vähemalt üks jääb Töörühma Juhile ja teine Loa Väljastajale, mis peab olema töö tegemise kohas kontrollimiseks kättesaadav vähemalt taasesitamist võimaldavas vormis.

### Ohtliku töö teostamine

Ohtlik töö teostatakse Töörühma poolt Töörühma Juhi järelevalve ja otsese juhtimise all.

Töörühma juht peab viibima ohtliku töö tegemise ajal ohtliku too tegemise kohas.

OTL peab olema ohtliku töö tegemise kohas kontrollimiseks taasesitatav. OTL olemasolu ja vastavust teostatavatele töödele võib kontrollida Peatöövõtja, Tellija, Omanikujärelevalve, kaitsevööndiga ehitise, kaitsevööndiga tehnosüsteemi või riigiameti esindaja.

Ohtlik töö tuleb teostada vastavalt Ohtliku Töö Loale või kolmanda osapoole poolt väljastatud OTL dokumendi analoogile. Vajadusel tuleb kaasata kolmanda osapoole julgestav järelevalve.

### Ohtliku Töö Loa pikendamine

OTL pikendamine on vajalik, kui tööd ei ole lõpetatud algsel Loal märgitud tööde teostamise kavandatud lõpptähtajaks.

Loa pikendamise taotluse esitamine seisneb uue loataotluse esitamises uuendatud lõpptähtajaga endistel tingimustel või vajadusel objektil muutunud olukorraga kooskõlla viiduna. Loa pikendamise taotluse läbivaatamine toimub analoogselt Loa esmakordsele taotlemisele.

Eelmine Loa dokument märgitakse kehtetuks uue Loa dokumendi väljastamisega.

### Ohtliku Töö Loa lõpetamine

Ohtliku Töö Luba lõpetatakse Loa Väljastaja poolt, kui seda taotleb Töörühma juht ja Loa Väljastaja on kontrollinud ja veendunud, et Loa alusel tehtavad tööd on nõuetekohaselt teostatud ja dokumenteeritud ning töökoht on korrastatud ja taastatud.

OTL lõpetamine märgitakse lõpetatava OTL vormile seda kahepoolselt allkirjastades. Digitaalselt allkirjastatud OTL lõpetatakse kahepoolse digitaalse allkirjastamisega dokumendihaldussüsteemis.

OTL-il märgitud tööde eeldatava lõpetamise tähtaja saabumine peatab ja keelab Loal märgitud ohtlike tööde edasise teostamise kuni Loa pikendamiseni, aga ei lõpeta OTL. Ohtliku töö tegemise jätkamine OTL-l märgitud eeldatava lõpptähtaja saabumise järgselt ilma pikendatud OTL-ta on sisuliselt OTL olemasolu nõude rikkumine, aga kui töö tegemise katkestamine on iseenesest ohtlik või tööde jätkamine tehnoloogiliselt vajalik, siis ei tohi tööde teostamist katkestada..

Kolmanda osapoole poolt väljastatud OTL-i analoog lõpetatakse vastavalt kolmanda osapoole ettenähtud protseduurile ja kinnitatakse seejärel Koordinaator Objektil poolt.

## Ohtlikud tööd

* **Raadamine**
  + Vigastused metsamajandamise rasketehnika kasutamisest:
    - Masinate ja seadmetega otsasõidud,
      * IKV: kõrgnähtav riietus
    - mehhanismide vahele kinni jäämised,
    - keha muljumised ja jäsemete amputatsioonid
  + Vigastused kettsae kasutamisel:
    - Silma ja näo vigastused
      * IKV: ülenäo visiir
    - Sisselõiked alajäsemetesse
      * IKV: saepüksid
    - Kuulmiskahjustus
      * IKV: kõrvaklapid
* **Kaevetööd ja muldetööd** (kõrguste vahe 1,5m ja rohkem)
  + Pinnase varingud ja maalihked
    - Kaevikute toestamine
    - Kaevikute kaevamine ja mullete rajamine piisava nõlvsusega
    - Kaeviku servade ja mulde äärte mitte koormamine
  + Vee sissetung kaevikutesse ja süvenditesse
    - Kaeviku seinte toestamine
    - Veemassi ja kaeviku vahele piisava massiivsusega pinnase jätmine
    - Sulundseinte kasutamine
* **Ajutised kõrgtööd**:
  + kõrgusest kukkumise oht
    - tellingute ja töölavade koostamine ja kontrollimine väljaõppinud poolt
    - ÜKV: kukkumispiirete kasutamine
    - IKV: turvarakmete ja kinnitatud lõuarihmaga kaitsekiivri kasutamine
* **Tööd soises ja soisel pinnasel**:
  + Pinnasesse sisse vajumise oht
    - Ettevaatlik liikumine soisel alal ja eelistatavalt kontrollitud ja tähistatud käiguteedel
  + Uppumise oht
    - ettevaatlik liikumine soisel alal ja eelistatavalt kontrollitud ja tähistatud käiguteedel
* **Tõstetööd** (last 1000kg ja rohkem)
  + Raskete tõstetavate lastide alla kukkumine
    - Tõstetööde plaan
    - Pädev troppijate meeskond ja tõsteseadme operaator
    - Kontrollitud ja korrektsed tõstevahendid ja mehhanismid
    - Keelatud lasti tõstmine üle inimeste, sõidukite ja muude kaitstavate väärtuste

## Teadaolevad objekti spetsiifilised ohutegurid

* **Lõhkekehade leidumise võimalikus trassikoridoris** asukohaga vahetult Tallinna ringteest Saku asula suunas liikudes:
  + ohuna teadaolev ja tegelikele leidudele tuginev teave vastavalt samas piirkonnas teostatud varasemast ehitustegevusest.
  + Lõhkekeha või selle kahtlusega eseme leidmisel evakueerida töökoht ja takistada kõikide isikute sisenemine ohualasse ning teavitada leiust häirekeskust.

## Töökäsk-luba ohtlike tööde teostamiseks

Eelpool nimetatud või kirjeldatud ohtlike tööde tegemine tuleb enne tegema asumist kooskõlastada Koordinaatoriga Objektil, kes võib, aga ei pea kooskõlastamisel nõudma ohtlike tööde teostamist koos töökäsk-loaga või muu ohtliku töö loaga või töövõtja poolt täiendavalt koostatava ohutustehnilise dokumentatsiooniga.

# TTO riskianalüüs ja tegevuskava

Käesolevat töötervishoiu ja tööohutusplaani dokumenti tuleb vaadata ja rakendada koos selle juurde kuuluva riskianalüüsiga, mis on eraldi dokument. Tegevuskava riskide ja ohtude vähendamiseks sisaldub riskianalüüsis.

# Juhendamine ja väljaõpe

Kõik töövõtjad enda töötajate tööandjatena juhendavad tööohutuse alaselt, koolitavad ja õpetavad välja enda töötajaid ise töö ohutuks ja kvaliteetseks tegemiseks vajalikus ulatuses. Juhendamise, koolitamise ja väljaõppe toimumine peavad olema kirjalikku taasesitamist võimaldavas vormis tõendatavad ning töövõtjad tagavad Koordinaatorile Objektil juurdepääsu neile tõenditele.

Ehitusobjekti põhiste ohtude osas:

* korraldab Koordinaator juhendamise töövõtjate esindajatele, kes saavad ohuteadlike isikutena õiguse ja kohustuse enda töötajaid ise edasi juhendada;
* kui see on Koordinaatori hinnangul vajalik, siis Koordinaator võib
  + ise juhenda teiste töövõtjate töötajaid;
  + korraldada *Toolbox-Talk-e teiste töövõtjate töötajatele.*

Objektil kohapeal viiakse hinnatava vajaduse põhiselt läbi nn. *Toolbox Talk*-e, mille eesmärgiks on töötajatele edastada TTO alast aktuaalset teavet, tulemuslikkuse tagasisidet ning kasvatada riskitajumise ja ohtude tunnetuse võimet.

# Objekti külastamine ja objektile tööle lubamine.

## Objekti külalised

Objekti külalisi juhendatakse võrreldes objektil töötajatega vähendatud mahus, aga vastavuses nende külastusega kaasnevate ohuteguritega ja külastuse kestusega. Külaliselt ei eeldata ohuteadlikkuse saavutamist ning seetõttu võib külaline objektil viibida ainult ohuteadliku isiku juuresoleku ja järelevalve all. Külalise juhendamine registreeritakse ja säilitatakse külalise juhendamise lehel.

## Töötaja üldine iseseisvale tööle lubamine

Objektile iseseisvale tööle lubatakse piisavalt ohuteadlikud isikud töötajana tema tööandja poolt, mis tähendab järgmist:

* pärast ohutusalast juhendamist ohuteadliku isiku poolt kui
  + juhendaja on veendunud, et juhendatud isik on ehitusobjektil esinevate riskide ja ohtude suhtes piisavalt ohuteadlik;
  + Juhendamine on kirjalikku taasesitamist võimaldavas vormis tõendatav;
* isikul on olemas ja isik oskab kasutada asjakohaseid isikukaitsevahendeid;
* väljastatud on kiivrikleebis ja isik on kantud tööaja arvestuse süsteemi.

Eeldatakse, et iseseisvale tööle lubatud isikute terviseseisund on tööandja initsiatiivil töötervishoiuarsti poolt kontrollitud ja vastab ning on sobilik töö tegemiseks ehitusobjektil.

Mitte-ohuteadlikud isikud võivad viibida ja ringi liikuda ehitusobjektil ainult koos ohuteadliku isikuga ning tema vahetu järelevalve all.

## Kiivrikleebis ja iseseisvale tööle lubamise heakskiit Koordinaatori poolt

Kõik ehitusobjektile iseseisvale tööle lubatud isikud peavad kandma kiivril selle kohast nummerdatud identifitseerivat kleebist. Kleebise väljastab Koordinaator Objektil, millise toiminguga Koordinaator Objektil kinnitab, et on heaks kiitnud töötaja iseseisvale tööle lubamise objektil öötaja tööandja poolt.

## Tööajaarvestuse ja läbipääsusüsteem

Kõik ehitusobjektil töötavad isikud peavad olema kantud Objekti tööajaarvestuse ja läbipääsu süsteemi ning omama seal viidet objektile tööle lubamise kohta. Objektil tööle asumine ja töö lõpetamine tuleb fikseerida igakordselt ja vähemalt korra tööpäevas.

Tööaja arvestuseks rakendatakse kahte alternatiivset omavahel integreeritud süsteemi:

* Töötaja kaadiga objektil töötamise alguse ja lõpu registreerimine, milleks vajaliku kaardi olemasolu tagab igale töötajale tema tööandja ning registreerimise seadmed objektil tagab peatöövõtja;
* Töötajatele võimaldatakse kasutada ka nende individuaalses kasutuses oleva mobiilside-nutiseadme asukoha jälgimisel põhinevat tööaja arvestust, milleks töötaja kasutatav nutiseade koos töötaja nime ja telefoninumbriga liidestatakse tööajaarvestuse süsteemi.

Sõltumata kasutatavast tööajaarvestuse süsteemist peab kõikidel töötajatel olema valmisolek töötajakaardi põhise süsteemi kasutamiseks. Kasutamiseks mugavam ja nutiseadme asukoha positsioneerimise põhine tööaja ja töötamiskoha registreerimine on töötajale rangelt vabatahtlik tulenevalt isiku asukoha jälgimisest ning telefoninumbri ja isikunime andmete koostöötlemisega kaasnevast suuremast õigusriivest.

# Olmetingimused

Objektil tagatakse töötajatele õiguslikult nõutud olmeruumide kasutamise võimalused. On sisustatud soojakud puhkamiseks ja söömiseks, riietumiseks ja pesemiseks ning riiete kuivatamiseks. Objektil ja töötajate kogunemiskohas on kuivkäimalad kätepesuvõimalusega. Töötajatele on tagatud joogivee kättesaadavus.

Kui ei ole teisiti kokku lepitud, siis vaikimisi tagab nõutud olmetingimused isikutele nende tööandja. Projekti töövõtjad võivad omavahel kokku leppida ka olme- ja sanitaarruumide ühise kasutamise korra või reguleerimata üldkasutatavuse.

# Isikukaitsevahendid (IKV)

## Ehitusobjektil minimaalselt nõutav IKV koosseis ja kaitsetasemed

### Tööstuslik kaitsekiiver

* Vastavuses standardiga **EN 397.**
* Sertifitseeritud kasutamiseks kuni -30\*C perioodil 01.12 kuni 31.03 ja muul ajal -20\*C
* Objektil viibides kasutuses koos kinnitatud kahepunkti lõuarihmaga;

*\* Märkus: INF kontserni töötajatele kehtib rangem nelja punkti kinnitusega lõuarihmaga kiivri kasutamise nõue.*

### Kõrgnähtav märguriietus

* Vastavuses standarditega **EN ISO 20471** või **EN 471**
* **Klass 2 või II** kõikidel ehitusobjektil viibijatel ja töötavatel isikutel;
* **Klass 3 või III** kõikidele töötajatele teeliiklusele avatud teedel töötamisel.

*\*Märkus: kõrgem klassi number tähendab paremat nähtavust*

* Märguriietus peab olema nähtavuse tagamiseks puhas või vähe määrdunud

### Turvajalatsid

* Vastavuses standardiga **EN 20343**.
* Kaitsetasemetega S1P, S3 või S5

*\*Märkus: INF kontserni töötajatele kehtib rangem nõue:* ***S3*** *või* ***S5,*** *mis välistab S1P*

Kui mistahes tööandja on oma töötajatele kehtestanud IKV kasutamiseks käesolevast rangemad nõuded, siis tuleb nendel töötajatel lähtuda enda tööandja rangematest nõuetest.

## Täiendavalt vajalikud või vajalikud olla võivad IKV-d ja abivahendid

Tulenevalt kasutatavatest ehitustehnoloogiatest ja meetoditest, seadmetest ja mehhanismidest ning protsesside spetsiifilistest ohuteguritest on vajalik kasutada ka teisi isikukaitsevahendeid või nende kombinatsioone.

**Üksinda ja eraldatuses töötamine**: mobiilsideseade, aku laetus vähemalt 50%

**Kettsae kasutamisel**: saepüksid, nägu kattev visiir, kõrvaklapid

**Ilma kukkumispiirdeta kõrgtöödel**: amortisaatoriga turvarakmed

**Abrasiivseadmega töötamine**: kaitseprillid või visiir ja kõrvaklapid või kõrvatropid

## Leevendused ja muudatused IKV kasutamise nõuetes

Koordinaator Objektil võib ja peab kaalutlusõigust kasutades ning kirjalikku taasesitamist võimaldavas vormis tehtavate eranditega leevendama või muutma IKV kasutamise nõudeid, kui selleks on põhjendatud vajadus.

Näiteks:

* Kui töötaja spetsiifiline terviseseisund või kehaline iseärasus ei võimalda vaikimisi nõutud IKV kasutamist, võib ohuteguri mõju leevendada teiste efektiivsete meetmetega.
* Kui eritööde tegemisel põhjustab või suurendab vaikimisi nõutud IKV kasutamine ohtu rohkem kui selle IKV kasutamata jätmine.
* Kui töö iseloomust tulenevalt on vaja kasutada IKV-d, millest üks välistab teise nõutud ja vajaliku IKV-kasutamise, siis
  + tuleb kasutada IKV-d, mille kasutamise vajadus tuleneb enamohtlikust ohutegurist;
  + kasutamata ei tohi jätta IKV-d, mille kasutusvajadus tuleneb tervist kahjustava ohuteguri teadaoleva aktiivse toime all viibimisest, ning kasutamata võib jätta teise isikukaitsevahendi, mille ohutegur on juhuslikku laadi.

# Liiklus- ja parkimiskorraldus ning heakord

Avalike teede liikluskorralduse muudatused lahendatakse **liikluskorralduse projekt**iga ja selle alusel paigaldatud liikluskorraldusvahenditega. Avalikusele suletud ehitusobjekti ja töömaa liikluskorralduse kehtestab Koordinaator Objektil liikluskorraldusvahenditega.

Avalikul teel ja ehitusobjektil töötaval ja/või liikuval ehitusmasinal ja/või mootorsõidukil peab töötama vähemalt üks **kollane vilkur**. Kollast vilkurit ei asenda ohutuled, aga ohutuled peavad põlema situatsioonis, kus kollane vilkur on nõutud, aga seda ei ole või see ei tööta. Tagurdamist alustav ehitusmasin või veok peab andma vahetult enne tagurdamist **helisignaal**i.

Sõidukite **maksimaalne liikumiskiirus** objektil on **10km/h** või jalakäijate vahetus läheduses nende liikumiskiirus. Arvestama peab, et sõidukite ja masinate liikumisteed ei ole reeglina jalgsi liikumiseks lubatud teedest eristatud.

**Liikumisteed** käigu- ja sõiduteedena peavad olema alaliselt vabad ja takistusteta läbitavad. Parkimine on lubatud vastavalt kehtestatud parkimiskorrale. Ehitusobjektil parkimisel peab sõidukil olema läbi tuuleklaasi loetav silt teabega sõidukijuhi nime, telefoninumbri ja tööandja ettevõtte nimega.

Avalike **teede seisundinõue**t rikkuda ei tohi. Avalikele teedele ehitusobjektilt transpordiga sattuv **pori, tolm** ja muud pinnased tuleb koristada. Tolmavad kruusateed niisutatakse tolmu tõrjeks kaltsiumkloriidi vesilahusega (CaCl2).

Ehitusobjektil, töömaal, laoplatsidel, jäätmete ladustamise kohtades ja olmeruumides ning liikumisteedel tuleb **tagada heakord**.

Tööd objektil ja transport teedel tuleb ajastada nii, et **müra** võimalikult vähe häiriks ümbruskonda.

**Töötamise kohad** peavad olema töötamise ajal ohutuse tagamiseks piisavalt korras ja kõrvalistest töötegemist segavatest asjadest vabastatud. Vältima peab ehitusjäätmete kuhjumist töökohale ja liikumisteedele. Töökohad ja liikumisteed korrastatakse tööpäeva lõpus. Kui see on vajalik, siis tuleb töötamise kohti ja liikumisteid korrastada ka tööpäeva sees. **Jäätmed** kogutakse kokku liigiti ja ladustatakse jäätmete liigile vastavates konteinerites.

**Suitsetamine** on lubatud üksnes selleks kohandatud kohtades. Suitsetamise kohad tähistatakse. Kategooriliselt on keelatud suitsetamine töömaal siseruumides ja sõiduki salongides (ka. Isiklikud sõidukid).

Ajutise **elektripaigaldise kaabeldus** ei tohi paikneda ja tõkestada liikumisteid. Ajutise elektripaigaldise kaabeldus peab teekoridoriga lõikudes olema asjakohase kaitsega kaetud, pinnasesse maetud või paigaldatud liiklust mitte takistavale kõrgusele õhuliinina. Liikumisteedele asetatud kaitsmata kaabelduse ületamine sõidukitega ei ole lubatud. Kaabeldus peab olema võimalikult lühike.

**Materjalide ladustamine laoplatsidele** ei tohi olla juhuslik ja meelevaldne vaid süstemaatiline ja Koordinaatoriga Objektil kooskõlastatud ning vastama ehitusplatsi skeemile. Kõik materjalid tuleb ladustada laiali valgumise, laiali veeremise ja ilmastikukindlalt.

# Ajutised kõrgtööd

Peamine ohutegur: Kukkumisoht kõrgusest

Üldine IKV nõue: Kinnitatud rihmaga kaitsekiivri kandmine

Ohtliku Töö Luba: vaikimisi nõutud, kui tööd toimuvad kõrguste erinevusega vähemalt 5m.

Kõrgtöödeks loetakse töid, mille puhul on kukkumise oht vähemalt 2m kõrguselt alumisele tasapinnale.

## Tellingud

Tellingud monteeritakse või demonteeritakse ainult väljaõppinud ja selleks koolitatud töötajate poolt. Kasutada võib tellinguid, mille peamise peale mineku trepi/redeli juures on tellingu kasutusse lubamise kinnitus. Koordinaator Objektil kontrollib tellingut iganädalaselt üldkontrolli käigus. Kasutuses tellingut ja selle aluspinda kontrollitakse tellingu paigaldamise pädevusega isiku poolt vähemalt korra kuus ja alati pärast suurt tuult või äärmuslikke ilmastikutingimusi.

Tellingu kasutamiseks peab tellingu küljes igal hetkel olema kasutamist lubav tähis. Tellingu kasutamisel võivad luugid avatud ja redelid käimisasendis olla üksnes tasapindade/korruste vahel liikumisel. Tellingutel töötamisel peavad luugid ja redelid olema suletud asendis.

## Redelid

Töömaal võib kasutada ainult viimase kuu aja jooksul kontrollitud redeleid. Redelite kontrolli tõendav ja kasutamist lubav tähis peab olema redeli juures. Kõikide pikkustega redeleid kontrollitakse ühetaoliselt. Kasutada võib üksnes täiskomplektseid ja visuaalselt heas korras olevaid redeleid, millel ei ole kandevõimet vähendavaid mõlke või stabiilsust halvendavaid loksusid liigendites.

Redel on mõeldud kasutamiseks erinevate tasapindade vahel liikumiseks. Redel peab ulatuma vähemalt 1m võrra üle kõrgema tasandi. Redelil võib tööd teha, kui töötamise aeg ei ületa 30 minutit. Redelil töötamine on lubatud ülevalt poolt mitte kõrgemal kui 3. astmel seistes. Redelil liikumisel ja töötamisel peab isiku keha olema redeliga kontaktis igal ajahetkel vähemalt kolmest punktist.

## Piirded

Ajutistel kõrgtöödel kui on vähemalt 2m kõrgusest kukkumise oht, tuleb eelistatavana kasutada ühiskaitsevahendina kukkumist tõkestavaid piirdeid. Kui piirdeid ei kasutata, tuleb töötajatel kasutada isikukaitsevahendina turvarakmeid. Tasapindade vahel kukkumist takistavate meetmete rakendamine on vajalik ka 2m väiksema kõrguste erinevuse puhul, kui tasapinnal, kuhu on kukkumise oht, on täiendavaid ohutegureid. Kõrgemal kui 5m kõrguste vahega töötamisel on nõutav asjakohane Ohtliku Töö Luba

Kukumist takistavate piiretena käsitletakse piirete süsteemi, mis koosneb tööstuslikest piirdepaneelidest või objektil kohapeal koostatud kolmele kõrgusele paigaldatud piirdelaudadest:

* 1m kõrgusele paigaldatud ülemine piirdelaud
* 0,5m kõrgusele paigaldatud keskmine piirdelaud
* Põrandapinnale paigaldatud alumine nn. varvaslaud.

## Turvarakmed

Turvarakmed peavad olema kasutaja kehasuurusega vastavuses. Kasutada võib turvarakmeid, mille kontroll ja kasutusse lubamine on tõendatavalt tehtud viimase aasta jooksul ning kasutamise hetkel ei ole rakmetel ja lisavarustusel silmaga nähtavaid kahjustusi. Rakmeid võib kasutada ainult koos amortiseeriva kukkumisaeglustiga ja ankurduspunkti kindlalt kinnitatud ning piisavalt lühikeseks reguleeritud julgestusköiega.

# Tõstetööd

Peamine ohutegur: Löök, muljumine, peale kukkumine ja vahele kinni jäämine raskete detailide tõstmisel

Ohtliku Töö Luba ja tõstetööde plaan: vaikimisi nõutud, kui tõstetav last on vähemalt 1000kg.

Spetsiifiline IKV nõue: Kinnitatud rihmaga kaitsekiivri, kõrgnähtava riietuse ja turvajalatsite kandmine

Tõstetöid võib teha ainult tehniliselt kontrollitud ja kasutamiseks lubatud tõsteseadme ja lisavarustusega. Tõstetropid/tõsteketid peavad olema tõendatult kontrollitud viimase aasta (365 päeva) jooksul ja olema tõstetööde ajal visuaalselt korras. 1000kg ja suurema massiga lasti tõstetöid võib teostada igakordselt koostatava ja Koordinaator Objektil poolt heakskiidetud tõstetööde plaani Ohtliku Töö Loa alusel.

Tõste- ja troppimise töödel võivad osaleda ainult troppimise koolituse läbinud ja kehtiva pädevustunnistusega isikud. Tõsteseadme operaator peab olema läbinud asjakohase koolituse ja omama objektil esitamiseks tõsteseadme opereerimise kehtivat luba, kui selline luba on õiguslikult nõutav.

Tõstetööde tsoon peab lokaalse ohualana olema eristatavalt piiratud ülejäänud ehitusobjektist. Tõstetööde tsooni ei tohi lubada kõrvalisi isikuid; kõrvalisteks isikuteks loetakse kõiki isikuid, kes ei ole tõstetööde teostamisele kaasatud.

Lasti tõstmine üle inimeste või liikumine üles tõstetud lasti alla on keelatud. Võimalusel tuleb vältida lasti tõstmist ka üle esemeliste väärtuste nagu sõidukid, masinad, soojakud ja olmeruumid, ehitised jne.

# Kaeve- ja muldetööd

Peamine ohutegur: pinnasevaring ja maalihe

Spetsiifiline IKV nõue: Kinnitatud rihmaga kaitsekiivri kandmine

Ohtliku Töö Luba: vaikimisi nõutud, kui tööd toimuvad sügavamal kui 1,5m.

Väljakaeve- ja mulde rajamise töödel tuleb arvestada pinnase varingu ja maalihke ohuga. Kui see on pinnase stabiilsusest vajalik, siis tuleb kaevikud toestada või kaevata süvendid piisava nõlvsusega. Soises pinnases või selle lähedal kaevetööde teostamisel tuleb arvestada vee kaevikusse tungimise ohuga.

Kaevikusse sisenemine ja väljumine on lubatud üksnes redeli või trepi kasutamisega. Keelatud on kasutada inimeste tõstmisel, selleks sertifitseerimata mehhanisme ja seadmeid.

## Tööde teostamine soisel pinnasel

Peamine ohutegur: pinnasesse vajumine ja uppumise oht

Soistel aladel töötamisel on oht vajuda liigniiskuse tõttu vähese kandevõimega pinnasesse ja uppuda. Soisel alal ringi liikudes tuleb ettevaatlikult jälgida, kus kõnnitakse. Liikumiseks tuleb eelistada kontrollitud ja tähistatud käiguteid.

# Tuletööd

Peamine ohutegur: kõrge temperatuur, tule- ja plahvatusoht

Tuletöö on mistahes töö, mis kätkeb lahtise leegi või põlevmaterjali süütava temperatuuri kasutamist tööprotsessis või kui tööprotsessis tekkiv kõrvalproduktina materjali süütav leek, sädemed või kõrge temperatuur. Lõkke tegemine ei ole tuletöö.

Tuletöid võib teostada tuletööde koolituse läbinud ja kehtiva (kuni 5 aastat) tuletööde tunnistusega töötaja. Tuletöid võib teostada ka kehtiva kutsetunnistusega töötaja, kui kutsetunnistus on välja antud nende tööde teostamise kohta, milles tuletöö on nende tööde olemuslik osa. Tuletööluba ei ole tavaliselt vajalik rutiinse tuletöö tegemiseks. Koordinaator Objektil võib nõuda tuletööluba. Tuletööluba on vajalik tavapärasest kõrgendatud riskiga tuletööl, kui kaasneda võib erakordne tuleoht või plahvatusoht.

Ajutises tuletööde tegemise asukohas peab julgestuseks olema tuletöö tegemise kohast kuni 10m kaugusele nähtavalt välja pandud kaks (2 tk) kasutusvalmis 6 kg laenguga kantavat pulberkustutit. Kui tuletöösse on kaasatud põlevvedelikke, siis peab tuletööde asukohas väljas olema neli (4 tk) kasutusvalmis 6kg laenguga kantavat pulberkustutit. Tuletööde julgestamiseks ei tohi kasutada hoonete sh. soojakute juurde kuuluvaid tulekustuteid.

# Valmisolek hädaolukordadeks

## Objekti tähistamine ja teabeleht objekti asukoha kohta

Ehitusobjekt on tähistatud avalikus ruumis KOV õiguslikele nõuetele vastava objektisildiga.

Täiendavalt on ehitusobjektil töötajate kogunemiskohas välja pandud teabelehed objektiasukoha kohta, mis sisaldavad järgmist teavet:

* Objektinimetus
* Aadress
* Koordinaadid

## Suurõnnetuse ohuga ettevõtete mõju ehitusobjektile

Ehitustööde alguseks on ära hinnatud ja tööde käigus hinnatakse regulaarselt ehitusobjekti naabruses asuvate teiste käitiste ohustavat mõju ehitusobjektile ja sellele töötavatele isikutele. Hindamise tulemusi tutvustatakse objektil töötavatele isikutele.

## Lähima erakorralise meditsiiniosakonna (EMO) asukoht

Objektile lähim erakorralise meditsiini osakond on:

**PÕHJA-EESTI REGIONAALHAIGLA**

Aadress: **Sütiste tee 19, 13410 Tallinn**

Koordinaadid: **59.397692, 24.701444**

Google Maps: [**https://maps.app.goo.gl/PT74EirKNYyvG4Cz8**](https://maps.app.goo.gl/PT74EirKNYyvG4Cz8)

**ÜLDINE HÄDAABI NUMBER: 112**

* + 1. **Teekond: Kangru – PERH EMO**

A map with a blue line

Description automatically generated

Hinnanguline sõiduaeg piirkiirusega **Kangru**-st Põhja-Eesti Regionaalhaigla Erakorralise Meditsiini Osakonda on **17min** ja distants **10km**.

* + 1. **Teekond: Saku – PERH EMO**

**A map with a blue line

Description automatically generated**

Hinnanguline sõiduaeg piirkiirusega **Saku-**st Põhja-Eesti Regionaalhaigla Erakorralise Meditsiini Osakonda on **20min** ja distants **15km**.

## Juurdepääsu- ja evakuatsiooniteed: vabad ja läbitavad

Ehitusobjekti juurdepääsuteed ja evakuatsiooniteed on ning tuleb hoida aastaringselt pääste- ja kiirabisõidukitele vabad ja läbitavad. Juurdepääsu ja evakuatsiooniteedle ei ole lubatud neid tõkestavalt parkida ega materjale ladustada.

Ehitusobjekti väravad/juurdepääsuteed sildistatakse:

* objekti nime;
* aadressi;
* objektijuhi telefoninumbriga
* VÄRAVA NUMBRIGA.

## Keemiaohutus

Kõik objektile toodavad, objektil ladustatavad ja kasutatavad kemikaalid peavad olema pakendatud sobivatesse konteineritesse ehk anumasse. Konteinerid peavad olema ilmastiku ja transpordikindlad.

Konteinerid peavad olema tähistatud vähemalt konteineris sisalduva kemikaali nimetusega ja soovitatavalt ka ohuteguri kirjelduse ja piktogrammidega. Eksitava tähisega konteineris ei tohi hoida teist kemikaali. Ära tuntavates toidunõudes ega toidu- ja joogitaaras ei tohi hoida ega kasutada ohtlike kemikaale.

Joogiveest erinev vesi peab olema tähistatud kui „tehnoloogiline vesi“. Joogivett tähistama ei pea.

Kemikaali ohutuskaardid on olemasolevana kemikaali juures tutvumiseks nõutud üksnes ohtlikele kemikaalidele, mis ei ole üks järgmistest:

* Kodumajapidamises kasutamiseks mõeldud ja pakendi loetava infosildiga vabamüügis olev olmekemikaal;
* Avalikusele kaubandusvõrgus kättesaadav ja pakendi loetava infosildiga tähistatud vabamüügis olev kemikaal.

Omavahel ohtliku reaktsiooni võimelisi kemikaale ei tohi lähestikku ladustada. Ohtlikuks loetakse eelkõige omavahelisel kokkupuutel tuleohu, plahvatusohu, endotermilise reaktsiooni ja tervisele ohtliku gaasi tekkimist. Ladustamisel peab arvestama ilmastikust tingitud soojuspaisumise ja kahanemise ning sellest tuleneva anuma purunemise ja selles sisalduva aine lekkimise ohuga.

Kemikaali kasutamisel võib vajalik olla isikukaitsevahendite kasutamine, millise vajaduse väljaselgitamine tuginedes ohutuskaardis või pakendi tähitusel sätestatule on kemikaali kasutaja ülesanne.

Söömine, joomine ja suitsetamine on keelatud ohtlike kemikaalide ladustamise ja kasutamise kohas ning selle vahetus läheduses kemikaali kasutamise ajal.

(Di-)isotsüanaate või asbesti sisaldavate ainete käitlemiseks peab olema käitleja läbinud vastava koolituse ja väljaõppe.

## Esmaabivahendid. Esmaabi andmise koht

Ehitusobjektile määratakse esmaabikoolituse läbinud esmaabiandjad. Igal töövõtjal peab olema nimetatud ja Koordinaatoriga Objektil kooskõlastatud vähemalt 1 esmaabiandja.

Ehitusobjekti kontoris ja töötajate kogunemiskohtades/soojakutes on ja peavad olema nähtavalt väljas või tähistatud asukohas kättesaadavad esmaabivahendid.

Peamised esmaabivahendid peavad olema ja vastama vähemalt järgmistele nõuetele:

* komplekteeritud **kantav**ana, et oleks operatiivselt teisaldatavad sündmuskohale;
* komplektina mõeldud kasutamiseks rohkem kui **25 inimesega töökollektiivile**;
* sisaldama **silmadušš**i;
* sisaldama **põletusvastast geeli**.

Objektil ja isikute töökoha juures võib kasutusvalmis hoida täiendavaid esmaabivahendeid, mis on mõeldud kasutamiseks vähemale kui 25 inimesega kollektiivile, näiteks:

* juriidilise isiku sõiduki juurde kuuluv esmaabivahendite komplekt;
* väiksema arvu isikutega töölülile mõeldud esmaabivahendite komplekt
* personaalne esmaabi komplekt.

Trauma-kannatanule antakse esmaabi ja ta olukord stabiliseeritakse reeglina sündmuskohal, et kannatanut võimalikult vähe liigutamisega täiendavalt vigastada. Kui sündmuskoht on ohtlik, siis viiakse trauma-kannatanu ettevaatlikult ohutsoonist välja lähima ohutu kohani ja abistatakse seal. Äkkhaigestunu või omal jalal kõndida suutva trauma-kannatanu võib abistamiseks viia töötajate kogunemisalale ja esmaabi andmiseks ette nähtud ruumi.

**Esmaabi võib anda igaüks vastavalt oma oskustele ja teadmistele sõltumata läbitud või läbimata koolitusest. Esmaabi andmise eesmärk on kannatanule elupäästva abi andmine ja kannatanu stabiliseerimine kuni professionaalse meditsiinilise abi saabumiseni. Ebapädeva abi andmise tulemusena ei tohi kannatanus seisund halveneda ega abistaja ise ohtu sattuda.**

## Esmased tulekustutusvahendid

Esmased tulekustutusvahendid on eelkõige **6kg pulber**-laenguga **kantavad tulekustutid**. Tulekustutid peavad olema kasutusvalmis ja õiguslike nõuetekohaselt kontrollitud ning kandma kontrolli läbimise märgist. Tulekustutite asukoht peab olema visuaalselt nähtav või variatud paigutus visuaalselt nähtavalt tähistatud.

Välitingimustes, sõidukites ja soojakutes on tulekustuti kontrolli välp 1 aasta alates viimasest tõendatud kontrollist.

Soojakute julgestuseks paigaldatud tulekustuteid ei tohi nende paigalduskohast eemaldada tuletööde julgestamiseks.

6kg laenguga pulberkustuti võib asendada 5kg laenguga CO2 kustutiga. Tulekustuti valimisel peab arvestama, et pulberkustuti on ainuke tulekustuti liik, mis on välitingimustes hoitavana kasutatav igal aastaajal.

## Absorbent ja reostustõrje vahendid

Maha valgunud kütuse ja õli leviku tõkestamiseks peab olema objektil tähistatud asukohas kasutusvalmis absorbent.

## Järelevalve, kättenäitamised ja kooskõlastused õhuliinide ja maa-aluste kommunikatsioonide valdajatega

Õhuliinide ja maa-aluste kommunikatsioonide kaitsevööndis tegutsemiseks ning neist lähtuvate ohtude minimeerimiseks tuleb:

* tegevused kaitsevööndis kooskõlastada kommunikatsiooni/rajatise valdajaga,
* taotleda töötamiseks kommunikatsiooni kättenäitamist looduses,
* taotleda töökäsk-luba ja
* taotleda kommunikatsiooni valdaja esindaja järelevalvet kohapeal.

Rajatiste asukohad ja kaitsevööndid on esmajärjekorras tuvastatavad Maa-Ameti kitsenduste kaardirakendusest.

## Vaktsineerimine

Ehitusobjekt asub looduslikus metsastatud alal, mis on teadaolev puukide elukoht. Kuna puugid levitavad puukentsefaliidi haigustekitajat, siis on vajalik puukentsefaliidi vastane vaktsineerimine.

Vajalike vaktsineerimiste õigeaegne korraldamine on iga tööandja enda ülesanne.

# Tegutsemine hädaolukorras

## Mistahes (täpsustamata) hädaolukorras tegutsemise üldised põhimõtted

* Hinnata olukorda ja säilitada rahu
  + Mis juhtus, mis toimub?
  + Kas ohuolukord on progresseeruv või stabiilne?
  + Kas on oht kellegi elule ja kas keegi ja kui paljud vajavad elupäästvat abi?
  + Kas ohus on vara
  + Kui abistamine/sekkumine on vajalik, kas see on abistajale endale ohutu?
  + Kas vajalik on kaasata abijõude kolleegide või päästjate/kiirabi/politsei näol?
* Sõltuvalt olukorrast: kui abistaja ise ohtu ei sattu
  + Kui ohus on kellegi teise elu ja tervis
    - Eemaldada ohutegur või kannatanu ohuteguri mõjualast
    - Stabiliseerida kannatanu olukord ja anda vajadusel esmaabi
    - Teavitada häirekeskust
    - Teavitada Koordinaatorit Objektil või oma töödejuhti
      * Helistada või hüüda appi!
  + Kui ohus on vara
    - Eemalda vara ohuteguri mõjust või likvideeri ohutegur või piira ohuteguri levikut
    - Teavitada häirekeskust
    - Teavitada Koordinaatorit Objektil või oma töödejuhti
      * Helistada või hüüda appi!

## Kriisikommunikatsioon

## Kommunikatsioon hädaolukorra lahendamiseks. Hädaabi kõne.

* Ise aru saada, mis toimub ja mis on juhtunud
* Teavitada tekkinud ohuolukorrast ja evakuatsioonivajadusest kõiki teisi ohustatud isikuid
* Teavitada häirekeskust telefonil 112 tekkinud olukorrast ja vastata kõikidele küsimustele:
  + Mis juhtus
  + Kus juhtus
  + Mis tüüpi abi on vaja
  + Kui palju on kannatanuid/kui palju on vara ohus/kui suur on reostus?
  + Tutvustada ennast ja edastada kontakttelefoni number, kui see ei ole sama telefon, millelt abi saamiseks helistatakse
* Teavitada tekkinud olukorrast enda otsest tööjuhti või Koordinaatorit Objektil, kes teavitavad vajalikke isikuid edasi ja kaasavad või korraldavad vajadusel abi
* Kui see on ohutu, siis kaasata olukorra lahendamiseks kolleege ja küsida kolleegide abi
* Olukorra normaliseerumisel/stabiliseerumisel teavitada tööandjat toimunust/toimuvast

## Kommunikatsioon väljaspoole organisatsiooni

* Välistele huvipooltele toimunut mitte kommenteerida ja suunata nad vastuste saamiseks tööandja ettevõtte juhtide või Koordinaator Objektil poole.

## Esmaabi andmine ja elustamine.

* Õnnetusse sattunud vigastatu või äkkhaigestunu abistamine on vajalik ja igaühe kohustus
* Abi andmata jätmine võib põhjustada abivajaja olukorra halvenemist, pöördumatut tervisekahjustust või kaasa tuua surma
* Igaühel on õigus esmaabi anda oma oskuste piires sõltumata väljaõppe olemasolust
* Esma abiandmise eesmärk on kannatanu stabiliseerimine kuni professionaalse meditsiinilise abi saabumiseni
* Esmaabi andmise käigus ei tohi abistatava seisundit halvendada
* Kutsuda kiirabi läbi häirekeskuse telefoninumbril 112
* Teavitada olukorrast ja abivajajast otsest tööjuhti või Koordinaatorit Objektil
* Abistamisel eelistada abi andjatena koolitatud ja väljaõppinud esmaabiandjaid
* Elustatakse sündmuskohal või selle vahetus ohutus läheduses

**Esmaabi anda vastavalt esmaabi andmise juhendile, mis kuulub esmaabivahendite komplekti.**

## Tööõnnetuse sündmuskoha fikseerimine ja esmane uurimine.

Peale tööõnnetuse toimumist ja abivajajate abistamist tuleb tööõnnetuse toimumise koht ja situatsioon dokumenteerida. Sündmuskoht tuleb üles pildistada ja pealtnägijatelt seletuskirjad koguda.

Kui tööõnnetus on piisavalt raske, et kohale on kutsutud kiirabi, siis ei või sündmuskohta muuta enne politsei uurija kirjalikku nõusolekut.

Enne sündmuskoha dokumenteerimist ja uurimistoimingute teostamist võib sündmuskohal olukorras muudatusi teha üksnes ohuteguri jätkuva mõju ja riski vähendamiseks.

## Evakuatsioon

Evakuatsioon ohualalt eemale toimub otsejoones eemale. Evakuatsiooni liikumissuund tuleb valida nii, et liikumine ei toimuks kaasa liikuda võiva ohuteguri mõjualas.

Evakuatsiooni käigus tuleb aidata evakueeruda ka kõigil neil isikutel, kes ise omal jõul ei ole võimelised evakueeruma.

Evakueerida tuleb ise avastatud ohuteguri mõjualasse sattumise tõttu või saadud sundevakuatsiooni korralduse-signaali tõttu.

Evakuatsioon lõppeb evakuatsiooni kogunemiskohas isikute loendusega, mille käigus määratakse kindlaks, kas kõik isikud on edukalt evakueerunud. Evakuatsiooni situatsioonis ei tohi objektilt lahkuda ilma evakuatsiooni kogunemiskohas loendusel osalemata.

Tulenevalt ehitusobjekti kui joonelemendi iseloomust on tähistatud evakuatsiooni kogunemiskoht ainult objektikontori vahetus läheduses. Trassil viibivate töötajate evakuatsiooni kogunemiskoht ei ole reeglina tähistatud ja asub sellisel juhul ehitusobjekti juures töötamiskohale kõige lähemal pääste ja kiirabi juurdepääsuteel.

## Tulekahju

Tulekahju avastanud isik peab hindama tulekahju suurust ja ise kustutamise võimalust. Tulekahju võib ise kustutada, kui see ei ohusta isikut ennast ja olemas on piisavad kustutusvahendid. Kui ise kustutamine ei ole võimalik, tuleb helistada häirekeskusesse telefoninumbril 112 ja kutsuda kohale päästjad.

Kui tulekahju ohustab teisi inimesi või transpordivahendeid, siis tuleb anda teistele isikutele evakueerimise ja sõidukite eemale teisaldamise korraldus.

Soovitatav on alati päästjad kohale kutsuda, et veenduda tulekahju lõplikus kustutamises.

## Plahvatusoht. Lõhkekeha leidmine.

Plahvatusohu tekkimisel või lõhkekeha leidmisel tuleb leidjal anda juuresviibijatele kohene alalt evakueerumise korraldus ja teavitada telefoninumbril 112 häirekeskust, mis saadab välja päästjad ja/või demineerijad ning annab edasised tegutsemise juhised. Päästjate ja demineerijate ootamise ajal tuleb tõkestada kõikide isikute sisenemine plahvatusohu alale.

## Reostus

Värske või laieneva reostuse avastamisel tuleb hinnata reostuse olemust ja kui see ei ohusta reostuse avastajat, siis võib asuda reostust ise likvideerima. Suuremahulise reostuse tõrjesse on kohustuslik kaasata päästjad helistades telefonil 112. Vana reostuse leidmisel tuleb teavitada Keskkonnaametit.

# Jäätmekäitlus

Kohaldub [Saku valla Jäätmehoolduseeskiri](https://www.riigiteataja.ee/akt/428062022072?leiaKehtiv).

Jäätmekäitlejad: */väljavalimisel ja lepingute sõlmimisel/*

Jäätmekäitlust korraldab objektijuht. Kokku kogutud jäätmed antakse üle vastavat jäätmekäitlusluba omavale ettevõttele. Jäätmed kogutakse kokku, ladustatakse ajutiselt kuni jäätmekäitlejale üleandmiseni konteinerites või suletud kottides ning transportimisel sellisel viisil, mis tõkestab neile juurdepääsu kõrvalistel isikutel ja loomadel ning ilmastikutingimustele, mis võiks jäätmete väärtust taaskasutamiseks vähendada või jäätmeid laiali lennutada.

Jäätmeid kogutakse tekkekohas kokku liigiti vähemalt järgmises minimaalselt aktsepteeritavas ja eristatavas koosseisus:

* 1. Segaolmejäätmed;
  2. Biolagunevad jäätmed;
  3. Sega-ehitusjäätmed;
  4. Ohtlikud jäätmed;
  5. Pinnased liigiti ja omavahel segamata:
     1. Samal objektil kasutamiseks (ei ole jääde);
     2. Jäätmekäitlejale üle andmiseks.

Jäätmekonteinerid on liigiti tähistatud.

Ehitusjäätmeid võib sega-ehitusjäätmetena kokku koguda järgmistel tingimustel:

* tekkekohas jäätmete detailsem liigiti kogumine ei ole majanduslikult põhjendatud erinevate liikide väikeste mahtude tõttu;
* sega-ehitusjäätmete konteinerisse kogutavad jäätmed ei määri üksteist, mis võimaldab neid jäätmekäitleja poolt sorteeritud materjalidena taaskasutada ja ringlusse võtta;
* sega-ehitusjäätmetena jäätmekäitlejale üle antud jäätmed sorteerib liigiti eraldi jäätmekäitleja.

Eriliigilisi ohtlikke jäätmeid võib ühte kokku koguda tingimustel:

* tekkekohas ohtlike jäätmete detailsem liigiti kogumine ei ole majanduslikult põhjendatud erinevate liikide väikeste mahtude tõttu;
* ohtlikud jäätmed on omavahel reageerimisvõimetud, mis välistab tule ja plahvatusohu ning ohtlike ühendite tekkimise reaktsiooniproduktina;
* ohtlike jäätmete anumad ei leki
* liigiti kogumata ohtlike jäätmetena jäätmekäitlejale üle antud jäätmed sorteerib liigiti eraldi jäätmekäitleja.

Tingimusteta ja sõltumata tekkivatest kogustest tuleb eraldi ja omavahel liigiti segamata kokku koguda järgmised ohtlikud jäätmed:

* patareid ja akud;
* reostunud pakend:
* vanaõli;
* asfalt ja bituumen;
* asbest (esinemine objektil ei ole hetkel teada);
* reostunud pinnas (esinemine objektil ei ole hetkel teada).

Jäätmete äravedu registreeritakse ehituspäevikus ja lõplike koguste kohta väljastavad jäätmekäitlejad jäätmeõiendid.

Objekti jäätmekonteinerid teenindavad ainult seda sama objekti ja nendesse on keeletud tuua teiste ehitusobjektide või töötajate elukohtade jäätmeid. Tõkestada tuleb ka avalikuse juurdepääsu jäätmekonteineritele.

# TTO üldkontrollid, seire, auditid ja aruandlus

## Üldkontroll

Objekti koordinaator korraldab ja teostab ehitusplatsi üldkontrolli läbiviimise vähemalt ühe korra kalendrinädalas ning protokollib tulemuse kirjalikult. Kontrollitavatel isikutel on õigus kontrolli juures viibida ja kontrollitava kohta selgitusi anda. Kontrolli protokoll esitatakse kontrollitud isikutele, tellijale, omanikujärelevalvele ja peatöövõtja kvaliteediosakonnale ning arhiveeritakse dokumendihalduse süsteemis.

## Seire

Peatöövõtja kvaliteediosakonna töötajad seiravad TTO olukorda objektil kõikide töövõtjate ja teiste kaasatud osapoolte üleselt ning projekti organisatsiooni väliselt projekti meeskonna tulemuslikkusele hinnangu andmiseks. Kontrollitavatel isikutel on õigus kontrolli juures viibida ja kontrollitava kohta selgitusi anda. Tulemuste kohta esitatakse seirega kontrollitud osapooltele tagasisidestav aruanne. Seire teostamise regulaarsuse nominaalne intervall on 1 kuu.

## Auditeerimine

Kohalduvate nõuete täitmise kontrollimist teostatakse ka auditeerimisega. Eeldatakse, et auditeeritavad teevad auditirühmaga koostööd.

### Esimese osapoole audit

Peatöövõtja ja alltöövõtjate siseaudiitorid kontrollivad kohalduvate nõuete täitmist siseauditi vormis enda ettevõtte ja ohjatavate alltöövõtjate suhtes vastavuses tulenevalt juhtimissüsteemi sertifitseerimise standarditest (nt. ISO 14001 ja ISO 45001). Auditeeritakse vastavalt standardi ISO 19011 metoodikale.

### Teise osapoole audit

Tellija ja teiste huvipoolte siseaudiitorid võivad kontrollida kohalduvate nõuete täitmist siseauditi vormis vastavalt enda erihuvile ja individuaalsele standardmetoodikale.

### Kolmanda osapoole audit

Akrediteeritud inspekteerimisasutused võivad kontrollida kohalduvate nõuete täitmist välisauditi vormis vastavalt auditeeritava organisatsiooni sertifitseerimise aluseks olevatele standarditele (nt. ISO 14001 ja ISO 45001). Auditeeritakse vastavalt standardi ISO 19011 metoodikale.

# Raporteerimine

## Raporteerimine koordineerivale peatöövõtjale

Igaühel on õigus ja kohustus raporteerida töötervishoiu ja tööohutuse alastest rikkumistest, tekkinud ohuolukordadest, tööõnnetustest, peaaegu juhtunud tööõnnetustest ja võimalikest parendustegevustest.

Raporteerida on võimalik:

Koordinaatorile Objektil: [martin.eelmaa@inf.ee](mailto:martin.eelmaa@inf.ee)

Peatöövõtja kvaliteediosakonnale: [kvaliteet@inf.ee](mailto:kvaliteet@inf.ee)

## Raporteerimine tellijale

Koordineeriv peatöövõtja raporteerib tellijale

* **Regulaarselt**
  + TTO iganädalaste üldkontrolli aktiga tehes selle vahetult koostamise järgselt kättesaadavaks dokumendihaldusüsteemis;
  + 1 kord kuus hiljemalt aruandekuule järgneva kuu 10. kuupäevaks aruande kuu kohta koostatud TTO-kuuaruandega.
* **Erakorraliselt**
  + Toimunud tööõnnetusest või intsidendist või tööde peatamise põhjustanud rikkumisest Teavitamisaga põhjendamatult viivitama 1 tunni jooksul peale olukorra stabiliseerimist;
  + Tööõnnetuse esmastest teadaolevatest uurimistulemustest 3 tööpäeva jooksul peale tööõnnetuse toimumist;
  + Tööõnnetuse lõplikest uurimistulemustest vahetult peale tööõnnetuse raporti esitamist Tööinspektsioonile.